Proiect

PARLAMENTUL REPUBLICII MOLDOVA

LEGE

pentru  ratificarea Protocolului de  revizuire a unor prevederi ale 
Acordului Regional pentru spaţiul european de radiodifuziune 
(Stockholm, 1961) 
----------------------------------------------------------------------------------

 
Parlamentul adoptă prezenta lege organică. 


Art.1. – Se ratifică Protocolul de  revizuire a unor prevederi ale Acordului Regional pentru spaţiul european de radiodifuziune (Stockholm, 1961), adoptat la Geneva la 16 iunie 2006.


Art.2. – Guvernul va întreprinde măsurile necesare pentru realizarea prevederilor Protocolului nominalizat.


Art.3. – Ministerul Afacerilor Externe şi Integrării Europene va notifica Secretarului General al Uniunii  Internaţionale a Telecomunicaţiilor ratificarea actului menţionat.

Preşedintele Parlamentului
NOTĂ INFORMATIVĂ

la proiectul de Lege pentru  ratificarea Protocolului de revizuire a unor prevederi ale Acordului Regional pentru spaţiul european de radiodifuziune (Stockholm, 1961), aprobat la Geneva, 2006

Necesitatea Protocolului de revizuire a unor părţi ale Acordului regional pentru zona europeană de radiodifuziune (Revizuirea Acordului ST61) a fost dictată de semnarea la 16 iunie 2006 a Acordului regional pentru planificarea serviciului de difuziune digitală terestră în Regiunea 1 (părţi ale Regiunii 1 situate la vest de meridiana 170°E şi la nord de paralela 40°S, în afara de teritoriul Mongoliei) şi în Republica Islamică din Iran, în benzile de frecvenţă 174-230 MHz şi 470-862 MHz, 174-230 MHz şi 470-862 MHz (Acordul Geneva - 2006).
Până la semnarea Acordului Geneva 2006, benzile de frecvenţe menţionate  se administrau în conformitate şi în baza Acordului regional pentru zona europeană de radiodifuziune privind utilizarea frecvenţelor de către serviciul de difuziune în benzile  VHF şi UHF (Acordul ST61). Deaceia, după semnarea Acordului Geneva 2006 a apărut necesitatea revizuirii  unor părţi ale Acordului ST61. 

La 16 iunie 2006, la Geneva, Protocolul de revizuire a unor părţi ale Acordului regional pentru zona europeană de radiodifuziune (Stockholm,1961) (ulterior - Protocol) a fost semnat de către toate ţările-membre ale Uniunii Internaţionale Telecomunicaţii din zona europeană de difuziune (46 ţări). 

Trecerea de la televiziunea analogică la televiziunea digitală  permite utilizarea mai efectivă a spectrului de frecvenţe radio şi creşterea calităţii imaginii transmise, înlăturarea disproporţiei dintre numărul programelor recepţionate în localităţile rurale şi urbane, asigurarea TV mobile, eliberarea unor părţi ale spectrului pentru alte servicii. 

Difuziunea digitală, în comparaţie cu cea analogică, asigură utilizatorului o protecţie mai mare împotriva perturbaţiilor şi o mărire a numărului de programe.

Utilizarea tehnologiilor digitale de televiziune permite transmiterea a 4 şi mai multe programe televizate şi radio simultan în banda de frecvenţă identică cu banda de frecvenţe necesară transmiterii unui singur canal de televiziune analogică. În afară de aceasta, tehnologiile digitale permit realizarea unui şir de servicii informaţionale, interactive şi altele, care  în viitorul apropiat vor deveni de bază. Din estimările specialiştilor, difuziunea digitală este de 6 ori mai efectivă ca cea analogică.

Fiind un Protocol semnat de toate ţările europene, aderarea la el a Republicii Moldova va facilita integrarea în comunictatea europeană în aşa domeniu de forţă, precum sunt comunicaţiile electronice.  
Pentru recepţionarea programelor de difuziune digitală la televizoarele de recepţie analogică este necesară utilizarea adaptorului de abonat. 

În cazul dat nu este necesar de operat modificări în cadrul legislativ sau de adoptat alte acte legislative noi.

Realizarea prevederilor Protocolului nu va necesita: 
- nfiinţarea unor structuri noi, fie modificarea celor existente; 
- abilitarea unor persoane/instituţii cu împuterniciri noi; 
- modalitatea întocmirii şi prezentării rapoartelor. 

În scopul coordonării asignărilor de frecvenţă cu statele vecine, vor fi organizate întrevederi bilaterale şi multilaterale cu reprezentanţii administraţiilor în comunicaţii ai statelor cointeresate.

Implementarea Protocolului va necesita reînnoirea echipamentelor de transmisie şi recepţie la staţiile de radiodifuziune, ceea ce va conduce la creşterea cererii de specialişti calificaţi în domeniul dat. Pregătirea inginerilor e binevenită într-un mediu internaţional şi cu schimb de experienţă. Este necesară participarea în cadrul seminarilor tematice şi grupurilor de lucru regionale/internaţionale.   

Aceasta va favoriza implementarea televiziunii digitale.

Implementarea Protocolului nu va avea concecinţe negative asupra economiei Republicii Moldova. 


O particularitate principială a tranziţiei la difuziunea digitală terestră este perioada, pe parcursul căreia se păstrează difuziunea în regim analogic. 
Republica Moldova se va conduce de termenul final al perioadei de tranziţie, aprobat de către RRC-06, adică 17 iunie 2015.
Reducerea perioadei de tranziţie (mai devreme de 17 iunie 2015) va fi posibilă la atingerea nivelului de acoperire cu semnal digital TV pentru 95% din teritoriul republicii.

În sistemele de distribuire ale programelor TV prin cablu sau satelit, implementarea regimului digital de lucru seva efectua pe măsura disponibilităţii operatorilor respectivi.

